Diari Oficial de la Generalitat Valenciana


Sumari del DOGV 8557, del 28-05-2019 (2019/5390)

Extracte de la Resolució 16 de maig de 2019, de la vicerectora d'Innovació i Transferència, per la qual es convoca la I edició dels premis de la Càtedra l'Horta de València: Territori Metropolità de la Universitat de València al millor treball de fi de grau, treball de fi de màster o tesi doctoral, relacionat amb qualsevol aspecte referit a l'Horta de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5390


Data del document
:   16-05-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 16 de maig de 2019, de la vicerectora d'Innovació i Transferència, per la qual es convoca la I edició dels premis de la Càtedra l'Horta de València: Territori Metropolità de la Universitat de València al millor treball de fi de grau, treball de fi de màster o tesi doctoral, relacionat amb qualsevol aspecte referit a l'Horta de València. [2019/5390]  
BDNS (identif.): 457285.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Hi poden participar els estudiants i les estudiantes o graduats i graduades en la Universitat de València que hagen presentat el treball de fi de grau (TFG), el treball de fi de màster (TFM) o la tesi doctoral durant els cursos 2016-2017, 2017-2018 i 2018-2019, sobre qualsevol aspecte referit a l'Horta de València.  
  
Segon. Objecte  
Aquest concurs té per objecte premiar el millor treball acadèmic (treball de fi de grau (TFG), treball de fi de màster (TFM) o tesi doctoral) realitzat per estudiants o persones graduades, durant els cursos 2016-2017, 2017-2018 i 2018-2019 i que es presenten com a candidats o candidates a aquesta convocatòria.  
Aquest premi té per finalitat fomentar entre l'alumnat universitari l'estudi de qualsevol aspecte referit a l'Horta de València.  
  
  
Tercer. Bases reguladores  
https://www.uv.es/uvcatedres/Convocatoria%20Permio%20C%C3%A1tedra%20Horta%20Valencia\_def\_val.pdf  
  
Quart. Quantia  
El premi es finança a càrrec del capítol VII del pressupost de la Universitat de València per 2019, orgànica 4169272307, específica 94593350, per un import de 1.000 euros.  
S'estableix un únic premi per un import de 1.000 euros.  
  
Cinqué. Termini de presentació de sol·licituds  
Les sol·licituds es poden presentar des de l'endemà de la publicació de l'extracte d'aquesta resolució al Diari Oficial de la Generalitat Valenciana (DOGV) fins al 21 d'octubre de 2019 a les 14.00 hores.  
  
  
València, 16 de maig de 2019.- La rectora, p. d. (DOGV 09.07.2018), la vicerectora d'Innovació i Transparència: M.ª Dolores Real García.